Boburjon Tagayev. Bobirjon Sobirjon oʻgʻli Tagayev (1993-yil 5-aprelda, Samarqand shahrida tugʻilgan) – oʻzbek muaytay kikbokschisi. 2014—2016-yillarda Osiyo plyaj oʻyinlarida qatnashgan va 2014-yilda 63,5 kg vazn toifasida oltin medalni qoʻlga kiritgan. Muaytaydagi faoliyati. Havaskorlik faoliyati 2014—2016-yillarda Tagayev 2014-yilgi Osiyo plyaj oʻyinlarida qatnashgan va 63,5 kg vazn toifasida 2014-yilgi Osiyo plyaj oʻyinlarining oltin medalini qoʻlga kiritgan. Musobaqa davomida Tagayev Nimchorak finlada Amir Ibrohimni (IRQ) umumiy 5:0 hisobida magʻlub etib chorak final yoʻllanmasini qoʻlga kiritgan. Chorak final: Jonatan Polosanni (PHI) umumiy 5:0 hisobida magʻlub etgan va yarim final yoʻllanmasini qoʻlga kiritgan. Yarim final: Võ Văn Đài KOBni(VIE) 1-urinishning oʻzidayoq magʻlub etgan va musobaqaning yakuniy baxsiga yoʻllanma olgan. Final baxsida Xitoylik Yuan Bingni umumiy 5:0 hisobida magʻlub etgan. 2014-yil Tailandda boʻlib oʻtgan Muaytay boʻyicha jahon chempionatida 3-oʻrinni qoʻlga kiritgan. 2015-yilda Muaytay boʻyicha Jahon kubogidagi ishtiroki. Musobaqada 63,5 kg vazn toifasida qatnashgan Tagayev Bobirjon birorta baxsda magʻlubiyatga uchramasdan final oʻyiniga qadar yetib kelgan. Final oʻyinida Tailand vakili Suphamongkol Pongpeera bilan ringga tushgan. Final oʻyini toʻliq Oʻzbekistonlik sportchining ustunligi bilan oʻtgan va Tagayev raqibi ustidan birinchi raunddayoq gʻalaba qozonib, Jahon kubogining oltin medalini qoʻlga kiritgan. Professional faoliyati Professional jangchi sifatida jami 73 ta jang oʻtkazgan va ularning 65 tasida gʻalaba qozongan. Statistika maʼlumotlariga koʻra bu natijasi bilan Tagayev dunyoda Muaytay reytingida 54-oʻrinni egallan. 2017-yil 1-sentyabrda Top King World Seriesda oʻzining ilk jangida ringga chiqgan.